CELEX: 62015TN0043
Language: el
Date: 2015-01-28 00:00:00
Title: Υπόθεση T-43/15: Προσφυγή της 28ης Ιανουαρίου 2015 — CRM κατά Επιτροπής

16.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/43
            
         Προσφυγή της 28ης Ιανουαρίου 2015 — CRM κατά Επιτροπής
   (Υπόθεση T-43/15)
   (2015/C 089/52)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: CRM Srl (Μόντενα, Ιταλία) (εκπρόσωποι: G. Forte, C. Marinuzzi και A. Franchi, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 1174/2014 της Επιτροπής, της 24ης Οκτωβρίου 2014, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Piadina Romagnola/Piada Romagnola (ΠΓΕ)] που δημοσιεύθηκε στην 
                     Επίσημη Εφημερίδα της Ευρωπαϊκής Ένωσης στις 4.11.2014, L 316.
            
         
               —
            
            
               να καταδικάσει την Επιτροπή στα δικαστικά έξοδα της παρούσας διαδικασίας.
            
         
      Λόγοι και κύρια επιχειρήματα
   
   Η υπό κρίση προσφυγή στρέφεται κατά της καταχωρίσεως της προστατευόμενης ονομασίας προέλευσης «Piadina Romagnola/Piada Romagnola» όσον αφορά την επέκταση της προστασίας της φήμης, πέραν της χειροποίητης Piadina, και στη βιομηχανική.
   Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
   
               1.
            
            
               Ο πρώτος λόγος αντλείται από παράβαση και εσφαλμένη εφαρμογή του άρθρου 7, παράγραφος 1, στοιχείο στ', τίτλος II, και του άρθρου 8, παράγραφος 1, στοιχείο γ', τίτλος II, του κανονισμού (EE) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343, σ. 1).
               
                           —
                        
                        
                           Προβάλλεται, επ' αυτού, ότι δεν υφίστανται εν προκειμένω στοιχεία που δικαιολογούν τον σύνδεσμο με τη γεωγραφική προέλευση, καθώς και
                        
                     
                           —
                        
                        
                           την επέκταση της προστασίας της φήμης και στη βιομηχανική Piadina.
                        
                     
         
               2.
            
            
               Ο δεύτερος λόγος αντλείται από πρόδηλη πλάνη εκτιμήσεως, καθώς και από έλλειψη διεξαγωγής έρευνας.
               
                           —
                        
                        
                           Προβάλλεται, επ' αυτού, πρόδηλη πλάνη εκτιμήσεως της αιτήσεως καταχωρίσεως όσον αφορά τη συνδρομή των προϋποθέσεων δημοσιεύσεως της αιτήσεως για την καταχώριση της ονομασίας γεωγραφικής προελεύσεως για την Piadina Romagnola, καθώς και
                        
                     
                           —
                        
                        
                           έλλειψη διεξαγωγής έρευνας λόγω μη εκτιμήσεως εκ μέρους της δικαστικής αρχής κράτους μέλους της ακυρώσεως της εθνικής συγγραφής υποχρεώσεων στην οποία στηρίζεται ο προσβαλλόμενος κανονισμός.
                        
                     
                           —
                        
                        
                           Προβάλλεται επίσης παραβίαση της αρχής της χρηστής διοικήσεως.
                        
                     
         
               3.
            
            
               Ο τρίτος λόγος αντλείται από παράβαση των άρθρων 6 και 13 της Ευρωπαϊκής Σύμβασης των δικαιωμάτων του ανθρώπου και του άρθρου 47 του Χάρτη Θεμελιωδών Δικαιωμάτων της Ευρωπαϊκής Ένωσης, λόγω προσβολής του δικαιώματος αποτελεσματικής δικαστικής προστασίας.